cyanic-selkie/wikianc huggingface dataset:
Kynttilä
Terveys ja turvallisuus
Kynttilä sytyttää Suomessa noin sata rakennuspaloa vuosittain, mikä on noin kaksi prosenttia kaikista rakennuspaloista. Esimerkiksi ruuanvalmistus aiheuttaa noin kymmenkertaisen määrä tulipaloja. Yleinen syttymistapa kynttilän aiheuttamissa paloissa on kynttilän loppuunpalamisen tai kaatumisen seurauksena tapahtuva alustan tai ympäröivien materiaalien syttyminen. Palotapauksissa kynttilöitä on jätetty palamaan ilman valvontaa yön läpi ja jopa poistuttaessa asunnosta. Kynttilät on sijoitettu ulkotiloissa liian lähelle seinää (ulkotulet) tai sisätiloissa liian lähelle palavia materiaaleja, usein lähelle ikkunaverhoja. Osassa paloista kynttilät ovat olleet palavalla alustalla, kuten puu- tai muovipöydällä. Kuvattuja riskitekijöitä on syytä välttää kynttilöitä poltettaessa.
Kynttilän terveyshaitat ovat samaa luokkaa kuin tupakoinnin. Kynttilä tuottaa minuuteissa huoneilmaan 300 000 hiukkasta kuutiosentille, yli seitsemän kertaa sen, mitä on Tanskan vilkkaimmalla kadulla. Ulkona lyhdyssä ikkunan takana kynttilä on turvallinen. Pienhiukkaset aiheuttavat 50–80 % ympäristön terveysriskeistä ja tappavat joka vuosi 2 000 suomalaista ja 400 000 eurooppalaista. Pienhiukkasista suurin osa tulee muista lähteistä.
Tutkittavana ovat olleet esimerkiksi jumalanpalveluksissa poltettujen kynttilöiden tai kotona poltettujen kynttilöiden vaikutukset hengitysteiden sairauksiin. Myös positiivisista terveysvaikutuksista on raportoitu.
Yleisesti on uskottu, että mehiläisvahasta ja kasviöljyperäisistä vahoista valmistetut kynttilät palavat puhtaammin kuin öljyperäisestä parafiinistä valmistetut kynttilät. Tavallisten parafiinipohjaisten kynttilöiden poltosta on raportoitu syntyvän myrkyllisiä kemiallisia yhdisteitä kuten tolueenia ja bentseeniä. Parafiinikynttilässä palamislämpötila jäi tutkimuksen mukaan liian alhaiseksi, että parafiinin raskaat molekyylit palaisivat täydellisesti.
Sydänlangan laatu ja mahdolliset hajusteet ja väriaineet, sekä palamisympäristö vaikuttavat perusmateriaalin ohella kynttilästä aiheutuviin epäpuhtauksiin. Puhtaimmalla liekillä palaa hajustamaton, värjäämätön ja hyvälaatuisella sydänlangalla varustettu kynttilä. Lepattava liekki yleensä myös savuttaa (nokeaa) näkyvästikin. Lepatus voi johtua vetoisasta ympäristöstä. Se voi johtua myös liian pitkästä sydänlangasta. Jos liekki lepattaa jatkuvasti, voi sydämen lyhentäminen noin 7 mm pitkäksi auttaa.
Kynttilän sydämen juurella oleva kuuma vaha voi roiskua palavaa kynttilää siirrettäessä tai sitä sammutettaessa puhaltamalla. Vahan fysikaalisista ominaisuuksista johtuu, että se jähmettyy hyvin nopeasti ihon pinnalla ja eristää sen jälkeen kuumuutta ja suojaa ihoa palamiselta. Siksi vaharoiskeet eivät yleensä aiheuta hoitoa vaativia palovammoja. Kuitenkin palavaa kynttilää on syytä käsitellä varovasti. Kynttilän sammuttamiseen suositellaan käytettävän erityistä sammutinta, jolla liekki tukahdutetaan. Puhaltamalla sammutettaessa on vältettävä voimakasta puhallusta sulaa vahaa kohti. Hyvä tapa on puhaltaa sivulta kohti liekkiä pitäen samalla kämmentä liekin vastapuolella.
Eri kynttilävahalaatujen sulamislämpötila vaihtelee 44 °C:sta aina 72 °C:een. Yleisimmin se on 50–60 °C. Siksi kynttilä voi sulaa esimerkiksi takan reunuksella tai saunassa. Auringon paisteessa, esimerkiksi ikkunalaudalla, vaha voi pehmetä ja muuttaa muotoaan.
Kynttilätahra poistetaan parhaiten lämmittämällä sitä esimerkiksi talouspaperin läpi silitysraudalla miedolla lämmöllä. Tällöin sulava vaha imeytyy paperiin. Lopun voi pestä pois tekstiilin hoito-ohjeen mukaan esimerkiksi 60 asteen lämpötilassa. Kylmään veteen kynttilävaha ei liukene.
Ekologisuus
Kynttilämateriaalien luonnonmukaisuudesta voi esittää erilaisia näkemyksiä. Kaikilla kynttilöissä käytetyillä materiaaleilla on ekologian kannalta omat etunsa ja huonot puolensa.
Parafiinivaha valmistetaan öljynjalostuksen sivutuotteena, ja se on siksi uusiutumaton luonnonvara. Se hajoaa luonnossa biologisesti. Hyvälaatuinen parafiinivaha palaa yhtä puhtaasti kuin kasviöljyvahat.
Steariinivaha valmistetaan nykyään teollisesti enimmäkseen palmuöljystä. Se on biologisesti luonnossa hajoava. Palmuöljyn viljelyn ekologisuudesta käydään paljon keskustelua, koska viljely voi osaltaan johtaa sademetsien vähenemiseen.
Soijavaha valmistetaan teollisesti soijapavuista ja kasviöljyistä. Se on biologisesti luonnossa hajoava. Vaikka suuri osa soijasta on nykyään geenimanipuloitua, kynttilän valmistukseen tuotettu soijavaha ei välttämättä ole geenimanipuloitua ja sille on saatavissa todistus GMO-vapaudesta. Soijaöljyn käytön polttoaineena pelätään nostavan ruuan hintaa ja heikentävän mahdollisuuksia torjua aliravitsemusta.
Kynttilät rituaaleissa
thumb|Kynttilöitä syntymäpäiväkakussa. Kynttilät liittyvät muun muassa kristilliseen ja juutalaiseen juhlaperinteeseen. Kristinuskossa palava kynttilä on vertauskuva Kristuksesta maailman valona. Lisäksi palava kynttilä on uskon ja rukouksen symboli.
Erilaisia kynttilöitä
Kynttilöitä valmistetaan moneen erityiseen tarkoitukseen tai tilanteeseen, kuten seuraavat:
Anthony Mamo
thumb|right|Anthony Mamo Anthony Joseph Mamo (9. tammikuuta 1909 – 1. toukokuuta 2008) oli maltalainen poliitikko, joka toimi vuosina 1974–1976 maansa ensimmäisenä presidenttinä.
Mamo nousi presidentiksi heti Maltan tultua tasavallaksi ja oli tätä aiemmin toiminut vuodesta 1971 sen kenraalikuvernöörinä. Häntä seurasi Maltan presidenttinä Anton Buttigieg.
Kuollessaan 1. toukokuuta 2008 Anthony Mamo oli 99-vuotias.
Köminjärvi
Köminjärvi on Keski-Suomessa Keuruulla Pihjalaveden aseman lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 132 hehtaaria eli 1,3 neliökilometriä. Se on 2,7 kilometriä pitkä ja 1,0 kilometriä leveä. Sen järvenselällä sijaitsee kallioinen Köminsaari ja se on matalana järvenä kivikkoinen. Järven erikoisuus on 1,3 kilometriä pitkä ja noin 150 metriä leveä Vähä-Kömin niemi, jonka suojaan jää samanpituinen Köminlahti. Niemi on viime jääkauden aikainen seitsemän metriä korkea drumliini, jonka koostuu hiekkamoreenista. Se on otettu mukaan valtakunnallisesti arvokkaiden moreenimuodostumien luetteloon (luettelotunnus: MOR-Y09-084 ). Lahden toisella puolella sijaitsee tämän kanssa rinnakkainen drumliini ja kolmas drumliini alkaa järven eteläpäästä ja jatkuu Pihlajaveden asemalle asti.
Järven rantaviivan pituus on 10,7 kilometriä ja se on pääasiassa metsämaata. Rantaan asti ulottuu peltomaata Vähä-Kömin niemessä ja Mason alajuoksulla Köminkoskella. Järven ympäristö on alavaa seutua, joka on sen vuoksi soistuvaa metsämaata. Suot on ojitettu ja ojien kuivatusvedet on johdettu järveen. Järven ympäristön haja-asutus muodostuu noin 10 taloudesta, joista kaksi ovat maatiloja. Taloudet muodostavat Kömin kulmakunnan. Järven rannoille on rakennettu 12 vapaa-ajan asuntoa. Niille tulee tiet yhdysteiltä 6211 ja 6212. Haapamäki–Seinäjoki-rautatie ohittaa järven kauempana yhdystien takana.
Historiaa
Kun järven rantoja on otettu viljelyyn, on loivarantaisen ja tulvaherkän järven rantoja haluttu muuttaa laitumiksi ja niityiksi. Lupaa järvenlaskun toteuttamiseksi olivat hakeneet talolliset Heikki Rantakömi, Juha Isokömi, Herman Wähäkömi ja Abraham Lehtomäki. Kuvernööri myönsi luvan järvenlaskulle 29.3.1888. Kun järvenlasku oli toteutettu, huomattiin sen vaikeutuvan tukinuittoa. Tukinuiton helpottamiseksi saatiin muutama vuosi myöhemmin valtio mukaan perkaamaan jokiuomia ja järveä. Esimerkiksi järven lasku-uoma Kirkkokanava levennettiin ja suoristettiin tässä yhteydessä.
Vesistösuhteet
Järvi saa pääosan vedestään Pihlajaveden reitin pääuomasta Masosta, joka laskee Martinjärvestä (105 ha) Köminjärven pohjoispäähän. Metsäojien vaikutus järven vesitalouteen on vähäistä. Köminjärven lähialueella on kaksi yli hehtaarin kokoista järveä, jotka laskevat suoraan järveen. Ne ovat Paskorimppi (10 ha), joka sijaitsee ojitetulla Lahdenperännevalla ja joka laskee järven eteläpäähän, ja toinen on Kaakkosuolla sijaitseva Kaakkolampi (5 ha), joka laskee suo-ojia myöten myös järven eteläpäähän.
Järven laskujoki Kirkkokanava on samalla osa Pihlajaveden reitin pääuoma, joka laskee ensin Mämmijärveen (28 ha) ja sen jälkeen Mämmijokea myöten Pihlajaveteen (2 070 ha).
Luettelo humanistisen ja kasvatusalan tutkinnoista
Luettelo humanistisen ja kasvatusalan tutkinnoista.
Hans Hotter
thumb|Hans Hotter Hans Hotter (19. tammikuuta 1909 – 6. joulukuuta 2003) oli saksalainen bassobaritoni. Hän sai toisen maailmansodan jälkeen kansainvälistä arvostusta Richard Wagnerin tulkinnoillaan.
Hotter syntyi Offenbach am Mainissa ja opiskeli Matthäus Roemerin johdolla Münchenissä. Hän toimi urkurina ja kuoromestarina ennen oopperadebyyttiään Troppaussa vuonna 1930.
Hotter esiintyi natsihallituksen aikana Saksassa ja Itävallassa, mutta kansainvälinen ura lähti käyntiin vasta Covent Garden -debyytistä 1947. Hän pääsi laulamaan useisiin merkittäviin eurooppalaisiin oopperataloihin ja debytoi vuonna 1950 Metropolitan-oopperassa. Hans Hotter lauloi mm. sopraano Anita Välkin kanssa samoissa oopperaproduktioissa New Yorkin Metropolitanissa ja Lontoon Covent Gardenissa.
Vaikka Hotter tuli kansainvälisesti tunnetuksi lähinnä saksalaisesta ohjelmistosta, kotimaassaan hän oli myös suosittu Giuseppe Verdin oopperan Falstaff pääroolissa. Hän vetäytyi lavalta vuonna 1972 ja teki sen jälkeen satunnaisia esiintymisiä. Hän sai mainetta mm. puheosuuksien kertojana Arnold Schönbergin Gurrelieder-teoksessa.
Kokkola Cup
thumb|300px|C15-tyttöjen pronssiottelu SalPa–FC Komu 21.7.2013. Kokkola Cup on Gamlakarleby Bollklubbin vuosittain järjestämä kansainvälinen, Kokkolassa pelattava juniorien jalkapalloturnaus. Se on kooltaan Suomen toiseksi suurin juniorijalkapalloturnaus heti Helsinki Cupin jälkeen. Kokkola Cup järjestetään vuonna 2013 33. kerran. Vanhimmat osallistujat ovat B-ikäisiä (17-vuotiaita).
Hans Hotter
Hotter kuoli Münchenissä 94-vuotiaana.
Kokkola Cup
Turnaus on hyvin kansainvälinen, ja se on saanut vuosien varrella osallistujia mm. Suomesta, Saksasta, Norjasta, Ruotsista, Englannista, Venäjältä, Virosta ja jopa Brasiliasta saakka. Nimekkäimmät turnaukseen osallistuneet seurat lienevät FC Barcelona Espanjasta sekä Luton Town Englannista.
Herrasmiespalkinnot
Herrasmiespalkinnot on jaettu Kokkola Cupissa vuodesta 2003 eteenpäin.
=== Herrasmiespalkinnon saajat ===
Tilastoja
Vuoden 1998 jälkeen eniten mestaruuksia eri ikäluokissa on voittanut yivoimaisesti eniten isäntäseura Gamlakarleby Bollklubb. Mestaruuksia sillä on poikien sarjoissa 8 ja tyttöjen sarjoissa peräti 20, eli yhteensä 28 mestaruutta. Suomalaiset seurat ovat vuoden 1998 jälkeen voittaneet mestaruuksia eri ikäluokissa pojissa 67 kertaa, tytöissä 79 kertaa. Ulkomaalaiset ovat juhlineet mestaruuksia pojissa 34 kertaa ja tytöissä 10 kertaa.
Välinäytöksiä
Välinäytöksiä on Miguel de Cervantesin kirjoittamista proosamuotoisista lyhyistä näytelmistä, "välinäytöksistä", koottu kokoelma. Siinä on kahdeksan farssia, jotka sisältyvät vuonna 1615 ilmestyneeseen espanjankieliseen teokseen Ocho comedias y ocho entremeses, jossa välinäytösten lisäksi on kahdeksan pitkää näytelmää.
Kirjan on julkaissut Faros-kustannus vuonna 2011. Näytelmät on suomentanut Arto Rintala.
FS Iéna (1898)
FS Iéna oli 1902 valmistunut Ranskan laivaston pre-dreadnought-taistelulaiva.
Valmistus
Alus tilattiin 3. huhtikuuta 1897 Brestin laivastontelakalta, missä köli laskettiin 15. tammikuuta 1898. Alus laskettiin vesille vielä samana vuonna 1. syyskuuta ja valmistui 1. marraskuuta 1899 aloittaen koeajot. Alus otettiin palvelukseen 14. huhtikuuta 1902.
Palvelus
Alus tuhoutui ammusvaraston räjähdyksessä ja sitä seuranneessa tulipalossa 12. maaliskuuta 1907. Se siirrettiin maalilaivaksi 2. joulukuuta 1909 ja hylky myytiin romutettavaksi 1912.
Krookka
Krookka on Merikarvialla sijaitseva kylä, joka on osa kunnan keskustaajamaa. Se sijaitsee Merikarvian kirkonkylän länsipuolella Krookanlahden rannalla. Krookassa on vierasvene- ja kalasatama, joiden ohella alueella toimii erilaisia matkailupalveluita kuten ravintola, kahvila, kesäteatteri, taidegalleria sekä kalansavustamo myymälöineen. Krookassa sijaitsee myös Selkämeren kansallispuiston infopiste. Krookka ja Krookanlahti on merkitty seutukaavaan kulttuurihistoriallisesti arvokkaaksi alueeksi.
Yleistä
Krookan kulttuuriympäristö alkaa Kauppatieltä Pohjanlahden rantatien risteyksestä ja jatkuu reilun kilometrin verran Krookanlahden rannalle. Suurin osa alueen rakennuskannasta on muodostunut 1900-luvun alussa, mutta vanhimmat ovat 1800-luvulta. Krookan kalastushistoriasta kertovat rantahuoneet, suolaamot ja kalansavustamot. Ranta-alueen ympärillä on vanhoista puutaloista muodostuva tiheästi rakennettu asuinalue, jonka väestö koostui alun perin kalastajista ja mäkitupalaisista. Alueella sijaitsevat muun muassa vuonna 1898 valmistunut kaksikerroksinen Sataman koulu sekä Brandin tilan päärakennus.
Krookan sataman muodostavat 80-paikkainen pienvenesatamana sekä vieressä sijaitseva kalasatama, joka peruskorjattiin vuosina 2012–2013. Satamasta on kesäisin venekuljetuksia Ouran saaristoon. Erilaisten matkailupalvelujen ohella Krookassa on 500-paikkainen kesäteatteri, joka valmistui vuonna 2002 Arvo Salon kirjoittaman Ouraoopperan esityksiä varten. Krookassa on myös vuonna 2020 paljastettu maankohoamisen muistomerkki. Krookan eteläpuolella sijaitsevat Merikarvian satama sekä Metsä Woodin omaistama Merikarvian saha. Merikarvian kalastusmuseo toimii Krookanlahden vastarannalla Brändöön saaressa.
Historia
Krookan nimi tulee ilmeisesti ruotsin koukkua tarkoittavasta sanasta ”krok”, jonka merenkävijät antoivat Krookanlahden koukkumaisen muodon perusteella. Alueen vanhin asutus syntyi 1300-luvulla ja seuraavalta vuosisadalta lähtien se tunnettiin laivanrakentajistaan ja käsityöläisistään. 1700-luvun jälkipuoliskolla turkulaiset porvarit yrittivät muodostaa Krookasta kauppalaa, mutta porilaisten vastustaessa hanketta kuningas Kustaa III hylkäsi anomuksen 1772, eikä kylästä kehittynyt varsinaista laivanrakennus- ja kauppakeskusta. 1830-luvulla Merikarvian seudulle syntyi lukusia sahoja, jotka käyttivät Krookkaa vientisatamanaan. Sataman vilkas liikenne ja Merikarvialle vuosisadan puolivälissä syntynyt laivanrakennusteollisuus synnyttivät vielä toisen kauppalahankkeen, joka torpattiin 1870-luvulla. 1920-luvulla seudulla alkoi suurten höyrysahojen aikakausi. Lähes kaikilla Merikarvian sahoilla oli Krookassa omat lastauslaiturit ja varastot.
1900-luvun alkupuolella Krookasta tuli myös Suomen silakanpyynnin keskus, jossa vaikutti parhaimmillaan lähes 200 kalastajaa. Samalla Krookkaan syntyi lukuisia tynnyreitä ja kalansäilytysastioita valmistaneita verstaita. Lisäksi Krookkaan perustettiin kalansuolaamoja ja -savustamoja, joita oli muun muassa Osuusliike Kansalla sekä Satakunnan Osuuskaupalla. Osuusliikkeillä oli myös omat myymälänsä ja Krookassa toimi majataloja kalastusteollisuuden käyttämän tilapiäistyövoiman tarpeisiin. Kieltolain aikana Krookka oli yksi Selkämeren rannikon salakuljetuksen keskuksista. Sotavuosien jälkeen Krookka menetti elinvoimaansa, kun kalastus hiipui suolasilakan menekin vähennyttyä, ja 1950–1960-luvuilla se alkoi muuttumaan omakotimaiseksi asuinalueeksi.
Alexander Reinagle
pienoiskuva|Alexander Reinagle Alexander Robert Reinagle (23. huhtikuuta 1756 – 21. syyskuuta 1809) oli brittiläissyntyinen säveltäjä, kosketinsoittaja ja näyttämömusiikin tuottaja, joka asettui vuonna 1786 Yhdysvaltoihin. Eräs hänen ihailijoistaan oli George Washington.
Johannes Diderik van der Waals
Johannes Diderik van der Waals (23. marraskuuta 1837 Leiden, Alankomaat – 8. maaliskuuta 1923 Amsterdam, Alankomaat) oli alankomaalainen fyysikko, jonka maine perustuu ennen kaikkea kaasujen ja nesteiden tilanyhtälön kehittämiseen. Vuonna 1910 hän sai Nobelin fysiikanpalkinnon.
Van der Waals oli ensimmäinen tutkija, joka otti huomioon molekyylien tilavuuden ja niiden väliset vuorovaikutukset, kun hän pyrki selvittämään suljetussa systeemissä olevien kaasujen ja nesteiden lämpötilan, tilavuuden, ja paineen välistä yhteyttä. Sittemmin näitä vuorovaikutuksia on kutsuttu nimellä van der Waalsin voima.
Perhe ja nuoruus
Van der Waalsin vanhemmat olivat Jacobus van der Waals ja Elisabeth van den Burg. Päästyään oppikoulusta hän toimi opettajana, mutta opiskeli vapaa-ajallaan Leidenin yliopistossa matematiikkaa ja fysiikkaa 1862–1865, vaikka hän ei ollut saanut koulutusta klassisissa kielissä, mikä siihen aikaan oli yliopistoon pääsyn edellytys. Vuonna 1864 hän meni naimisiin Anna Magdalena Smitin kanssa. Avioliitosta syntyi kolme tytärtä ja yksi poika. Pojasta, Johannes Diderik nuoremmasta, tuli sittemmin Groningenin yliopiston professori, ja myöhemmin hän astui isänsä seuraajaksi Amsterdamin yliopiston fysiikan professorin virkaan.
Tieteellinen ura
Van der Waals väitteli tohtoriksi vuonna 1873 väitöskirjalla Over de Continuïteit van den Gas – en Vloeistoftoestand ('Kaasujen ja nesteiden jatkuvuudesta'), ja vuonna 1876 hänet nimitettiin Amsterdamin yliopiston fysiikan professorin virkaan.
Urallaan van der Waals keskittyi kaasujen ja nesteiden käyttäytymisen teoreettiseen selvittämiseen. Hänen teorioihinsa pohjautuvien kokeiden johdosta vuonna 1898 James Dewar muun muassa onnistui nesteyttämään vedyn ja vuonna 1908 Heike Kamerlingh Onnes heliumin. Nesteheliumilla on nykymaailmassa valtava määrä tärkeitä sovelluksia lääketieteessä ja tutkimuksessa muun muassa suprajohtavien sähkömagneettien jäähdytyksessä ja kvantti-ilmiöiden kokeellisessa todentamisessa. Keksinnön merkitys ymmärrettiin, ja Onnesille myönnettiin 1913 Nobelin fysiikanpalkinto.
Van der Waals jäi eläkkeelle 1908, ja kaksi vuotta myöhemmin 1910 hän vastaanotti Nobelin fysiikanpalkinnon kaasujen ja nesteiden tilanyhtälöä käsitelleestä työstään.
Maluri
Maluri on ulkomeren saari Perämerellä Ruotsissa Haaparannan edustalla. Se sijaitsee Sanskerin eteläpuolella. Saari kuuluu hallinnollisesti Kainuun kuntaan. Maluri on metsätön ja siksi saarella sijaitsevat Malurin kirkko ja majakka näkyvät kaukaa. Saarella on myös runsaasti asumuksia loma- ja virkistyskalastuksen käytössä. Aikoinaan saari on ollut tärkeä tukikohta myös suomalaisille kalastajille.
Alexander Reinagle
Reinagle saavutti arvostusta myös pedagogisilla kyvyillään. Häneltä on säilynyt useita teoksia sekä Britannian että Yhdysvaltain ajoilta.
Jaysuma Saidy Ndure
Jaysuma Saidy Ndure (s. 1. heinäkuuta 1984 Bakau) on gambialaissyntyinen, nykyisin Norjaa edustava pikajuoksija.
Markku Kuismin
Markku Juhani Kuismin (s. 26. huhtikuuta 1960 Helsinki) on suomalainen, 1980- ja 1990-luvuilla arvokilpailuissa kilpaillut purjehtija.
Jaysuma Saidy Ndure
Saidy Ndure juoksi useita Gambian ennätyksiä 100 ja 200 metrillä ja Gambian voimassa oleva 200 metrin ennätys 20,47 on hänen nimissään. Hän sai alle 20-vuotiaiden Afrikan mestaruuskilpailuissa 2003 kultaa 200 ja pronssia 100 metrillä. Afrikan mestaruuskilpailuissa vuonna 2004 hän juoksi pronssille 100 metrillä ja oli kuudes 200 metrillä. Gambian edustajana Saidy Ndure osallistui lisäksi Ateenan olympialaisiin 2004, Pariisin 2003 ja Helsingin 2005 MM-kisoihin sekä Manchesterin 2002 ja Melbournen 2006 Kansainyhteisön kisoihin.
Markku Kuismin
Kuismin sijoittui olympialaisten Tornado-luokassa 19:nneksi Barcelonassa 1992. Parinaan hänellä oli Kalevi Kostiainen. Maailmanmestaruuskilpailuissa hän sijoittui parhaimmillaan yhdeksänneksi vuonna 1991 ja 20:nneksi vuonna 1988. Euroopan-mestaruuskilpailuissa hän oli 17:s vuonna 1992 sekä 18:s vuosina 1989 ja 1990. Hän voitti Pohjoismaiden mestaruuden vuonna 1988.
Jaysuma Saidy Ndure
Kesällä 2007 Saidy Ndure voitti Norjan mestaruudet 100 ja 200 metrillä. Hän rikkoi samoilla matkoilla Geir Moenin hallussa olleet Norjan ja pohjoismaiden ennätykset. Moenin 100 metrin ennätyksen 10,08 hän alitti ensimmäisen kerran DN-Galassa Tukholmassa, juostuaan 10,07. Myöhemmin IAAF:n yleisurheilufinaalissa Stuttgartissa hän paransi ennätystä aikaan 10,06, jolla sijoittui kilpailussa toiseksi. Moenin 200 metrin ennätyksen 20,17 hän alitti myös Stuttgartin yleisurheilufinaalissa voitettuaan kilpailun ajalla 19,89. Saidy Ndure oli ensimmäinen pohjoismaita edustanut urheilija, joka alitti 20 sekuntia 200 metrillä, ja Euroopan tilastoissa hän nousi 200 metrin ennätyksellään neljänneksi.
Markku Kuismin
Seuratasolla Kuismin edusti Tuusulanjärven Purjehtijoita. Hän voitti Tornado-luokan Suomen-mestaruuden vuosina 1990–1993 parinaan Kalevi Kostiainen.
Jaysuma Saidy Ndure
Saidy Ndure antoi kesäkuussa 2007 kannabista sisältäneen dopingnäytteen, josta hän sai varoituksen. Saidy Nduren mukaan positiivinen testitulos johtui passiivisesta kannabiksensavulle altistumisesta.
Helsingin EM-kilpailuissa 2012 Saidy Ndure sijoittui 100 metrin juoksussa kolmanneksi ajalla 10,17. Lontoon olympialaisissa hän karsiutui 100 metrillä alkuerissä ja 200 metrillä välierissä. Hän oli 2013 Göteborgin EM-hallikilpailuissa 60 metrillä neljäs ja Moskovan MM-kilpailuissa 200 metrillä kahdeksas. Zürichin EM-kilpailuissa 2014 hän sijoittui 100 metrillä kuudenneksi. Hän karsiutui 200 metrin alkuerissä Rio de Janeiron olympialaisissa 2016.
Maaliskuussa 2016 Ndure tuomittiin 75 päiväksi vankilaan kotiväkivallan takia. Hän oli lyönyt, potkinut ja tuuppinut entistä naisystäväänsä. Naisen kaulassa oli myös jälkiä kuristamisesta.
Ennätykset
thumb|Jaysuma Saidy Ndure (2008)
Mute Records
Mute Records on brittiläinen levy-yhtiö, jonka Daniel Miller perusti vuonna 1978, lähinnä oman musiikkinsa julkaisemista varten.
Mute Records tuli tunnetuksi 1980-luvun alun post-punk-artistien kotina. Tunnetuimpia alkuaikojen marginaalisemman linjan edustajia olivat Fad Gadget, Einstürzende Neubauten, Throbbing Gristle ja Cabaret Voltaire.
Täysin marginaalisen musiikin julkaisija Mute Records ei kuitenkaan ole koskaan ollut, sillä yksi yhtiön ensimmäisistä kiinnityksistä oli valtavirran suosikiksi heti ensimmäisellä albumillaan vuonna 1981 noussut Depeche Mode. Muita tunnettuja Mute Recordsin kiinnityksiä ovat muun muassa Yazoo, Erasure, Sonic Youth, Nick Cave and the Bad Seeds, Goldfrapp, Moby sekä suomalainen Pan Sonic.
Vuonna 2002 Mute Records siirtyi EMI:n omistukseen, mutta Daniel Miller jatkaa edelleen yhtiön johdossa.
Lars Samuelson
Lars Samuelson (s. 4. elokuuta 1935) on ruotsalainen muusikko, trumpetisti ja sovittaja. Hän aloitti uransa vuonna 1957 soittamalla artistien kuten Eva Engdahlin, Seymour East Wallin ja Malte Johnsonin kanssa. Hän levytti ensimmäistä kertaa vuonna 1958, ja perusti ensimmäisen oman yhtyeensä Swing Sing Seven vuonna 1963. 1960- ja 1970-luvuilla hän toimi paljon studiomuusikkona, tuottajana ja sovittajana. Samuelson toimi myös Ruotsin kapellimestarina Eurovision laulukilpailussa kolmesti, vuosina 1969, 1975 ja 1979.
Linda Emond
Emond tunnetaan muun muassa televisiosarjasta Kova laki ja sen spin-offeista. Hän on kuitenkin suorittanut myös elokuvarooleja, joiden joukossa ovat osat teoksissa North Country (2005) ja Stop-Loss (2008).
Emond on teatterityöstään ollut ehdolla kahden Drama Desk -palkinnon ja yhden Tony-palkinnon saajaksi.
Sari Baldauf
Baldauf on valmistunut kauppatieteiden maisteriksi Helsingin kauppakorkeakoulusta vuonna 1979. Hän toimi Nokian palveluksessa vuodesta 1983 vuoden 2004 joulukuuhun. Johtokunnan jäseneksi hän tuli ensimmäisen kerran vuonna 1994.
Amerikkalainen talouslehti Fortune valitsi Baldaufin Euroopan tärkeimmäksi naisjohtajaksi vuonna 1998. Sama lehti on parhaimmillaan arvostanut hänet maailman naisjohtajien joukossa sijalle 14. Wall Street Journal antoi Baldaufille Euroopan menestyksekkäimmän naisjohtajan tittelin vuonna 2002. Talouselämä-lehti on valinnut Baldaufin Suomen vaikutusvaltaisimmaksi naisjohtajaksi vuosina 2004 ja 2011. Baldauf sijoittui kuudenneksi Suomen Thinkers 20 -listalla Nordic Business Report -lehden valitessa Suomen suurimpia bisnesajattelijoita elokuussa 2012. Vuosina 2020 ja 2021 Talouselämä-lehti valitsi Baldaufin 2. sijalle sadan vaikutusvaltaisimman suomalaisen päättäjänaisen listalleen.
Baldauf erosi tammikuussa 2006 Nokian palveluksesta henkilökohtaisista syistä. Vuonna 2011 hänet valittiin Fortumin hallituksen puheenjohtajaksi kevään yhtiökokouksessa. Vuonna 2018 Baldauf ilmoitti, ettei ole käytettävissä Fortumin hallituksen puheenjohtajaksi.
Baldauf on ollut Nokian hallituksen jäsen vuodesta 2018 ja hallituksen varapuheenjohtaja vuosina 2019–2020. Baldauf valittiin Nokian hallituksen puheenjohtajaksi vuoden 2020 yhtiökokouksessa.
Essi Luttinen
Essi Luttinen (s. 28. syyskuuta 1978) on suomalainen mezzosopraano.
Luttinen opiskeli Turun konservatoriossa 1996–1998 ja Sibelius-Akatemiassa 1998–2005. Hän valmistui musiikin maisteriksi Sibelius-Akatemian oopperakoulutuksen osastolta vuonna 2005 ja on työskennellyt sen jälkeen freelancerina. Luttinen on opiskellut myös Lontoossa Royal College of Musicissa 2002–2003 ja Benjamin Britten International Opera Schoolissa 2003–2004.
Vuonna 2005 Luttinen sai Karita Mattila -palkinnon ja voitti Merikanto-laulukilpailun. Vuonna 2006 hän oli toinen Lappeenrannan laulukilpailussa.
Vuonna 2015 Luttinen osallistui Uuden Musiikin Kilpailuun Opera Skaalan laulajana.
Vuonna 2016 Luttinen osallistui Tähdet, tähdet -ohjelman kolmannelle tuotantokaudelle. Luttinen putosi kilpailusta ensimmäisenä.
Örgryte IS
Örgryte Idrottssällskap on vuonna 1887 perustettu urheiluseura Göteborgista, Ruotsista. Sillä on toimintaa useissa urheilulajeissa, muun muassa jalkapallossa, painissa, keilailussa, yleisurheilussa ja vammaisurheilussa.
Vasa Shipping
Ab Vasa Shipping Oy oli suomalainen vuosina 1957–1983 toiminut varustamo jonka kotipaikka oli Vaasa. Varustamoon pääomistaja oli merikapteeni Nils Berg, joka oli varustamon johtajana 1957–1971. Yhtiön hallituksen puheenjohtajana toimi kauppaneuvos Gunnar Erickson (1894–1973). Berg omisti myös vuonna 1960 perustetut Ab Johanship Oy ja Ab Krucia Shipping Oy varustamot joiden laivojen hoitovarustamona Vasa Shipping toimi. Varustamot yhdistettiin Vasa Shippingiin vuonna 1967. Berg omisti myös puolet vuonna 1973 perustetusta Ab Korsholm Shipping Oy varustamosta. Vasa Shipping julistettiin konkurssiin lokakuussa 1983.
Varustamon tytäryhtiö oli Vaskiluodossa toiminut ahtausliike Ab Ostrobotnia Stevedore Oy.
Jari Heino
Jari Heino (s. 1963) on suomalainen basisti. Heino on opiskellut Oulunkylän Pop & Jazz -opistossa 1978-1982. Hän on työskennellyt freelancemuusikkona ja tehnyt studio- ja livetöitä lukuisille artisteille Suomessa. Heinon bassonsoittoa voi kuulla monilla suomalaisilla levyillä eri genreissä, kuten popissa, rockissa, iskelmässä ja jazzissa.
Heinon ura studiomuusikkona on ollut pitkä ja menestyksekäs. Hän esiintyy yli 1500 äänilevyraidalla ja hän on tehnyt yhteistyötä monien tunnettujen artistien kanssa. Hän on esiintynyt monissa TV-orkestereissa ja lukuisilla suomalaisilla musiikkifestivaaleilla sekä konserteissa.
Heino on arvostettu basisti Suomessa, ja hänen monipuolinen työnsä studiomuusikkona on ollut merkittävä osa suomalaista musiikkikulttuuria.
Katarina Krpež Slezak
right|thumb Katarina Krpež Slezak (s. 2. toukokuuta 1988 Sombor, Jugoslavia) on serbialainen käsipalloilija. Hän on vuodesta 2014 edustanut unkarilaisseuraa Érd HC. Serbian maajoukkueen pelaajana hän saavutti MM-hopeaa 2013. Hän oli EM-kisojen 2018 paras maalintekijä.
Turkin ralli 2010
Turkin ralli 2010 (virallisesti 10. Rally of Turkey) oli Rallin MM-sarjan kauden 2010 neljäs osakilpailu, joka ajettiin 16.−18. huhtikuuta.
Kilpailun voitti Sébastien Loeb. Mikko Hirvonen ja Jari-Matti Latvala kärsivät kilpailun aikana rengasrikoista ja ajovirheistä, ja Kimi Räikkönen ajoi kauden parhaimman tuloksensa sijoittumalla viidenneksi. Viimeisen päivän aamuna kaksi ensimmäistä erikoiskoetta peruttiin koska tiet olivat liian huonossa kunnossa.
Erikoiskokeet
Kilpailussa oli 23 erikoiskoetta, joiden yhteispituus oli 358,84 kilometriä. Siirtymiä oli 745,31 kilometriä ja kokonaispituus oli 1104,15 kilometriä.
Eino
Eino on suomalainen miehen etunimi. Eino on suomalainen asu saksalaisesta nimestä Enewald (Aginwald), joka merkitsee 'miekalla hallitsevaa'. Eino on ollut käytössä jo 1500-luvulla ja nimi esiintyi Kansanvalistusseuran kalenterissa 1882–1883. Suomen almanakassa Eino oli ensimmäisen kerran vuosina 1908–1909 ja uudelleen vuodesta 1912 nykyisellä paikallaan.
Eino on ollut yksi yleisimmistä miestennimistä ja sen huippuvuodet ajoittuvat 1900–1940-luvuille. Uudestaan nimi on noussut suosioon 2000-luvulla. Vuoden 2019 loppuun menneessä Eino-nimen on Digi- ja väestötietoviraston tietojen mukaan saanut noin 65 540 henkilöä.
Einon lempinimi on usein Eikka, joka sekin esiintyy myös virallisena etunimenä ja on marraskuuhun 2016 mennessä annettu 213 henkilölle. Tunnetuimpia Eikka-nimeä kantavia henkilöitä on EU-suurlähettiläänä Brysselissä vaikuttanut Pentti Eikka Kosonen, joka käyttää yleisesti Eikka-nimeä.
Tunnettuja Einoja
pienoiskuva|Runoilija [[Eino Leino.]]
Sarah Thomas
Sarah Thomas esiintyy seuraavien henkilöiden nimenä:
Alinen Heinijärvi
Alinen Heinijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Heinijärven valuma-alueesta, jonka laskujoki Heinijärvenoja laskee Lammentaustanlahdessa Rautaveteen Heinoossa.
Maantiede
Järven pinta-ala on 17,8 hehtaaria ja sen pituus on 550 metriä ja leveys 100 metriä. Järven läpi virtaa Heinijärvenoja, joka laskee Rautaveteen. Ainoa tulo-oja laskee lännestä. Se tuo mahdollisesti Perkojärven ja Maholammin vesiä Aliseen Heinijärveen. Järven rantaviiva on 3,2 kilometriä pitkä ja ranta on pääosin moreeni- ja kalliopohjaista metsämaastoa. Rannoille on rakennettu lähinnä loma-asuntoja. Heinoon ja Hornion yhdistävä tie kulkee järven sivuitse.
Historia
Järvi syntyi, kun Heinijärveä laskettiin 1800-luvuilla.
Šuvalovin palatsi
Šuvalovin palatsi on Pietarissa sijaitseva palatsi. Ei tiedetä, milloin palatsia tarkalleen ottaen alettiin rakentaa. Palatsin vanhin osa on kuitenkin sen uusklassista tyyliä edustava vasen siipi, jonka suunnitteli 1780-luvulla oletettavasti Giacomo Quarenghi ja rakennutti Vorontsovin suku. Vuonna 1799 Vorontsovin suku myi palatsin kreivitär Marija Naryškinalle. Oikea siipi rakennettiin vuonna 1821–1822, ja sen suunnitteli oletettavasti Carlo Rossi. 1800-luvulla palatsissa pidettiin paljon tanssiaisia, joihin osallistui Pietarin ylhäistöä ja Venäjän keisarillinen perhe.
Vuosina 1919–1925 palatsin tiloissa toimi museo, ja sen jälkeen vuorotellen eri neuvostoliittolaisia instituutioita. Palatsi vaurioitui koko Leningradin piirityksen aikana laajalti, ja joitain osia palatsista tuhoutui. Esimerkiksi syksyllä 1941 palatsin pylvässali vaurioitui pommituksen synnyttämässä tulipalossa. Sali kuitenkin entisöitiin 1940-luvun aikana. Lisää entisöintejä palatsissa tehtiin vuosien 1963–1965 ja 2006–2013 välillä.
Demoottinen kirjoitus
thumb|220px|Demoottista kirjoitusta [[Rosettan kivi|Rosettan kivestä]]
Šuvalovin palatsi
Marraskuussa 2013 palatsin tiloihin avautui Fabergén pääsiäismunia esittelevä Pietarin Fabergé-museo.
Demoottinen kirjoitus
Demoottinen kirjoitus ( – ’demoottinen’, ’kansanomainen’) on merkistö, jota käytettiin hieroglyfien ja hieraattisen kirjoituksen ohella kirjoittamaan muinaisegyptiä. Termiä käytti ensimmäisenä kreikkalainen historioitsija Herodotos kuvatessaan Historia-teoksessaan Egyptissä käytössä olleita kirjoitusjärjestelmiä. Egyptiläiset itse kutsuivat demoottista järjestelmää ”asiakirjojen kirjoitukseksi”. Toisella vuosisadalla elänyt Klemens Aleksandrialainen kutsui sitä ”kirjeiden kirjoitukseksi”. Demoottinen kirjoitus oli käytössä yli tuhat vuotta, jona aikana se kävi läpi useita kehitysvaiheita väistyen lopulta koptin kielen omaksuttua modifioidun kreikkalaisen aakkoston.
Hieroglyfer
Sumi
Sumi voi tarkoittaa seuraavia:
Jacob Venance Koda
Jacob Venance Koda (s. 9. joulukuuta 1957) on tansanialainen roomalaiskatolinen piispa. Hänet vihittiin papiksi Samen hiippakuntaan 25. kesäkuuta 1987 ja nimitettiin sen piispaksi 16. maaliskuuta 1999. Piispaksi vihkiminen seurasi 30. toukokuuta. Pääkonsekraattorina toimi Polycarp Pengo, jota avustivat Josaphat Louis Lebulu ja Matthias Joseph Isuja.
Koda erosi tehtävistään 15. huhtikuuta 2010. Syyksi eroon ilmoitettiin piispan kirkon moraaliopetusten vastainen toiminta.
Neotrabisus
Neotrabisus on lyhytsiipiset-heimoon (Staphylinidae) kuuluva hyönteisten – täsmällisemmin kovakuoriaisten – suku. Siihen kuuluu 37 lajia.
Äidin toive
Äidin toive on Joonas Berghällin ohjaama suomalais-tanskalais-ruotsalainen dokumenttielokuva vuodelta 2015.
Elokuvan teemoina ovat äitiys, äidin ja lapsen välinen suhde sekä naisten oikeudet. Siinä kerrotaan kymmenen äidin tarinat.
Pihlajanorsu
Koko ja ulkonäkö
Pohjois-Eurooppalaiset yksilöt kuuluvat muotoon f. alnifolia, joka on tummempi ja sinisemmän sävyinen kuin Keski- ja Etelä-Euroopassa tavatut yksilöt. Pihlajanorsu on kookas perhonen, jonka siipien kärkiväli on 50–90 mm. Naaras on huomattavasti isompi ja rotevampi kuin koiras. Siipien reuna on syvään pykäläinen, kuin haavan tai tervalepän lehdessä. Siivet ovat pohjaväriltään tumman punaruskeat. Molempien siipiparien poikki kulkee kolme tummaa, aaltoilevaa poikkiviirua. Muodolla alnifolia etusiiven etureunassa on laaja, diffuusi alue sinertävänmustaa kehnää ja takasiiven sisäsyrjässä on oranssinpunertava alue. Perhosen lepoasento on erikoinen, sillä takasiiven etureuna työntyy selvästi esille etusiiven etureunan alta. Tämä rikkoo perhosen hahmon ja paikallaan lepäävä pihlajanorsu näyttää kuivuneelta lehdeltä ja sitä on koostaan huolimatta vaikea löytää.
Pihlajanorsun toukka on ruskeanharmaa ja karvainen, täysikasvuisena 80–120 mm pitkä ja 12–13 mm leveä. Nuorena se muistuttaa paljon harvinaisemman haapanorsun sekä yleisen orapihlajayökkösen toukkia.
Levinneisyys ja lentoaika
Pihlajanorsua tavataan Pohjois-Espanjasta Japaniin ulottuvalla vyöhykkeellä. Suomessa laji on harvinainen tulokas, jonka ensimmäinen havainto on Uudeltamaalta vuodelta 1943 ja nykyisin lajilla on vakiintunut kanta Etelä-Karjalassa ja itäisessä Etelä-Savossa. 2000-luvun aikana lajia on tavattu paikoittain pitkin etelärannikkoa. Perhonen lentää heinäkuussa, joskus harvoin toisena sukupolvena syyskuussa.
Elinympäristö ja elintavat
Lajia tavataan lämpimillä ja aurinkoisilla, usein pihlajaa kasvavilla, pensaikkoisilla paikoilla. Perhoset piilottelevat päivät kasvillisuuden seassa ja lähtevät lentoon vasta yön pimennyttyä kunnolla, joskus vasta puolenyön jälkeen. Koiras lentää valolle, mutta naaras vain harvoin.
Naaras munii 300–500 munaa ravintokasvin oksille. Toukat kasvavat aluksi hitaasti ja laji talvehtii pienenä toukkana rakentamansa silkkisen kotelon sisällä. Toukat ovat täysikasvuisia kesäkuun alkupuoliskolla ja koteloituvat puun kuorelle tai kasvillisuuden joukkoon harmaanruskean, toukkakarvoilla suojatun kotelokopan sisään. Kopan sisälle toukka erittää valkoiseksi jauheeksi kuivuvaa eritettä.
Ravintokasvi
Toukan pääasiallinen ravinto vaihtelee alueittain. Suomessa se syö monien eri ruusukasvien, erityisesti pihlajan, mutta myös omenapuun lehtiä. Etelämpänä eri pajulajien merkitys kasvaa ja toukkia löytyy varsinkin raidalta.
Harald Genzmer
Harald Genzmer (9. helmikuuta 1909 – 16. joulukuuta 2007) oli saksalainen säveltäjä.
Genzmer opiskeli vuosina 1928–1934 Paul Hindemithin johdolla Berliinissä. Hän työskenteli oopperassa ja soitti myös klarinettia.
Genzmer osallistui vuoden 1936 Berliinin olympialaisiin, joissa voitti olympiapronssia soolo- ja kuoromusiikista teoksella Der Läufer.
Genzmer alkoi 1940-luvun lopulla kokeilla teoksissaan elektronisia soittimia ja omistautui varsinkin Friedrich Trautweinin kehittämälle "trautoniumille". Hän työskenteli myöhemmällä urallaan muun muassa Münchenin musiikkikorkeakoulussa.
Genzmerin säveltämät teokset edustavat lukuisia tyylilajeja. Tuotantoon kuuluu kamarimusiikki-, orkesteri- ja kuoroteoksia.
Not Your Kind of People
Not Your Kind of People on yhdysvaltalaisen rockyhtye Garbagen viides studioalbumi, joka julkaistiin 11. toukokuussa 2012.
Alicia Machado
Yoseph Alicia Machado Fajardo (s. 6. joulukuuta 1976) on venezuelalais-yhdysvaltalainen näyttelijä, televisiojuontaja, laulaja ja kauneuskuningatar, joka oli Miss Venezuela 1995 ja Miss Universum 1996. Hän oli neljäs nainen Venezuelasta, joka kruunattiin Miss Universumiksi. Hän voitti kilpailun Las Vegasissa vuonna 1996.
Machado syntyi Maracayssä Araguan osavaltiossa. Hänen isänsä on espanjalainen ja äitinsä kuubalainen.
Vuoden 2016 Yhdysvaltain presidentinvaalikampanjan aikana Machado kritisoi julkisesti Donald Trumpin aiempaa käyttäytymistä, joka omisti hänen aikansa Miss Universum -kilpailun. Hillary Clinton mainitsi hänet vuoden 2016 ensimmäisen Yhdysvaltain presidentinvaaliväittelyn aikana.
Jimmy Hoffa
James Riddle ”Jimmy” Hoffa (14. helmikuuta 1913, Brazil, Indiana, Yhdysvallat – kadonnut 30. heinäkuuta 1975, Bloomfield Hills, Michigan, Yhdysvallat, julistettiin kuolleeksi 1982) oli vaikutusvaltainen yhdysvaltalainen ammattiyhdistysjohtaja, joka johti vuosikaudet kuljetusalan liittoa. Hänet tunnetaan populaarikulttuurissa varsinkin selittämättömästä katoamisestaan. Koska Hoffalla epäiltiin olleen yhteyksiä järjestäytyneeseen rikollisuuteen, on yleisesti arveltu, että hänet murhattiin ja ruumis kätkettiin tai hävitettiin.
Hoffa syntyi Brazilin kaupungissa Indianassa köyhän hiilikaivosmiehen perheeseen. Hoffan isä kuoli tämän ollessa nuori eikä Hoffa voinut jatkaa koulua. Hän muutti Detroitiin varastotyöntekijäksi. Hän oli luontainen johtajatyyppi, joka reagoi kokemiinsa epäoikeudenmukaisuuksiin voimakkaasti. Vuonna 1933, kahdenkymmenen vanhana, hän oli organisoimassa ensimmäistä lakkoaan.
Hoffa yleni nopeasti kuljetusalan ammattiliitto Teamstersissa, joka hallitsi ensin kuljetuksia Yhdysvaltain keskilännessä, myöhemmin vaikutusvalta laajeni lakkojen ja boikottien avulla koko maahan. Hoffasta tuli Teamstersin päällikkö 1957, kun hänen edeltäjänsä joutui vankilaan. Hoffa uurasti väsymättä ja onnistui saamaan käytännöllisesti katsoen kaikki Pohjois-Amerikan rekkamiehet yhtenäisen sopimuksen alaisuuteen. Tämän jälkeen Hoffa pyrki saamaan myös lentoliikenteen ja muun kuljetuksen työntekijät liittoonsa, mikä huolestutti Yhdysvaltain hallitusta, joka pelkäsi mahdollisten lakkojen talousvaikutuksia.
Hoffan väärinkäytöksistä ja yhteyksistä mafiaan vihjailtiin jatkuvasti ja hän joutui John F. Kennedyn ja Robert Kennedyn järjestäytyneen rikollisuuden vastaisen taistelun tulilinjalle. Eräiden teoreetikkojen mukaan Hoffa sekaantui John F. Kennedyn salamurhaan, mutta mitään todisteita asiasta ei ole.
Vuonna 1964 Hoffa tuomittiin kahdeksaksi vuodeksi vankeuteen valamiehistön lahjomisesta, ja vähän myöhemmin hän sai viisi vuotta lisää petoksista, jotka liittyivät muun muassa Teamstersien eläkerahaston väärinkäytöksiin. Hän lähti kärsimään tuomiotaan 1967 käytettyään kaikki vetoomusmahdollisuudet. Richard Nixon kumosi Hoffan tuomion neljän vuoden istumisen jälkeen.
Hoffa pyrki saamaan takaisin vallan liitossaan, mutta katosi vuonna 1975 jäljettömiin ravintolan pysäköintialueella Bloomfield Hillsin kaupungissa Michiganissa. Yleisesti on uskottu mafian surmanneen Hoffan, koska hänen oli kadotessaan määrä tavata Detroitin mafian jäsen Anthony Giacalone kyseisessä ravintolassa. Vuonna 1982 Hoffa julistettiin virallisesti kuolleeksi.
Nykyisin Teamstersia johtaa Jimmy Hoffan poika James P. Hoffa.
Kaupunkitarinan mukaan Hoffan ruumis on muurattu New Jerseyssä sijaitsevan Giants Stadiumin betoniin tai kentän 10 jaardin linjalle, jossa sijaitsi ennen "kumpu". Toukokuussa 2006 FBI aloitti vihjeen perusteella Hoffan ruumiin etsinnät Detroitin lähellä sijaitsevalta hevostilalta. Etsinnät lopetettiin tuloksettomina. Myös television Myytinmurtajat Adam Savage ja Jamie Hyneman etsivät Hoffan ruumista, mutta eivät löytäneet sitä millään nykyaikaisella tekniikalla Giants Stadiumilta. Stadion on sittemmin purettu 2010.
Viimeisin etsintäyritys Jimmy Hoffan ruumiin löytämiseksi tehtiin 17.–18. kesäkuuta 2013 pellolla Michiganissa. FBI päätti kaivaukset tuloksettomina.
Elokuvat
Danny DeVito ohjasi Jimmy Hoffasta vuonna 1992 elämäkertaelokuvan Hoffa, jonka pääosassa oli Jack Nicholson.
Martin Scorsese ohjasi vuonna 2019 ensi-iltansa saaneen elokuvan The Irishman, jossa Al Pacinon näyttelemä Hoffa on yksi keskeisistä henkilöistä. Scorsesen elokuvassa Hoffan murhaaja on elokuvan päähenkilö Robert de Niron näyttelemä Frank Sheeran.
Mathias Tallberg
Mathias Julius Tallberg (s. 7. maaliskuuta 1960 Helsinki) on suomalainen, 1970- ja 1980-luvuilla arvokilpailuissa kilpaillut purjehtija.
Tallberg sijoittui isänsä Peter Tallbergin kanssa olympialaisten Star-luokassa 11:nneksi Moskovassa 1980. Maailmanmestaruuskilpailuissa hän sijoittui kuudenneksi vuonna 1977 ja 17:nneksi vuonna 1980.
Seuratasolla Tallberg edusti Nyländska Jaktklubbenia.
Tallberg voitti käsipallossa junioreiden Suomen-mestaruuksia.
Isot kissat
Isot kissat (Pantherinae) on kissaeläimien alaheimo, johon kuuluvat suvut Panthera ja Neofelis.
Ljubov – kapkan
Ljubov - kapkan on venäläisen pop-laulaja Valeri Leontjevin 22. studioalbumi. Se julkaistiin vuonna 2014.
Agapiti Ndorobo
Agapiti Ndorobo (s. 14. elokuuta 1954) on tansanialainen roomalaiskatolinen piispa. Hänet vihittiin papiksi 6. joulukuuta 1980 ja nimitettiin Mahengen hiippakunnan neljänneksi piispaksi 3. maaliskuuta 1995. Hänen edeltäjänsä oli 22. elokuuta 1993 kuollut Patrick Iteka.
Ndorobon konsekroi piispaksi Matthias Joseph Isujan ja Telesphore Mkuden avustama Polycarp Pengo 16. kesäkuuta 1995.
Suminnaga
Suminnaga eli sumi on yksi Intian Nagalandin osavaltiossa asuvien nagojen puhumista tiibetiläis-burmalaisista kielistä. Sitä puhuu vuoden 2001 väestönlaskennan mukaan äidinkielenään 104 000 ihmistä. Suminnagan puhujia asuu Nagalandissa Zunheboton, Kohiman, Mokokchungin ja Tuensangin piirikunnissa ja Assamissa Tinsukian piirikunnassa.
Suminnaga kuuluu yhdessä muun muassa angaminnagan ja pochurinnagan kanssa angami-pochuri-kielten ryhmään.
Raija Määttänen
Raija Viola Määttänen-Falck (26. lokakuuta 1933 Helsinki – 18. heinäkuuta 2015 ) oli suomalainen oopperalaulaja (mezzosopraano), Taru Linnalan, Ture Aran ja Matti Lehtisen oppilas. Määttänen opiskeli laulua myös italialaisten opettajien johdolla. Hän piti ensikonserttinsa Helsingissä vuonna 1965, mutta hän oli kuulunut Suomen Kansallisoopperan solistikuntaan jo vuodesta 1960 lähtien. Varsinaisen solistikiinnityksensä hän sai Kansallisoopperaan vuonna 1975. Hän esiintyi myös Savonlinnan oopperajuhlilla vuosina 1974–1980 sekä osallistui oopperalevytyksiin (mm. Juha).
Määttäsen puoliso vuosina 1962–1990 oli oopperalaulaja Jorma Falck.
Dioscoreales
Dioscoreales on yksisirkkaisiin kuuluva koppisiemenislahko. Sen tunnetuimpia edustajia ovat jamssit (Dioscorea) ja suoliljat (Narthecium).
Lahkoon kuuluu varsin erinäköisiä enimmäkseen ruohovartisia kasveja. Yhdessä heimossa (Burmanniaceae) on vaihtelevassa määrässä sienijuuren varassa eläviä ruohoja.
Lahkon kasvien kukinnoissa tai kukissa on rauhaskarvoja, emin vartalo on lyhyt, kehälehdet säilyvät hedelmässä ja siemenen alkio on lyhyt.
Heimot
Lahkossa on viisi heimoa.
Rumours
Rumours on Fleetwood Macin vuonna 1977 julkaistu menestysalbumi. Se oli toinen yhtyeen tällä kokoonpanolla julkaistu albumi. Vuoteen 2013 mennessä albumi on myynyt yli 40 miljoonaa kappaletta, ja se on sijalla 13 kaikkien aikojen albumeiden myyntilistalla.
Albumin syntyprosessi oli myrskyisä ja sen huumehuuruiset ja riitaisat levytysvaiheet vaikeita. Christine ja John McVie olivat juuri ottaneet avioeron, ja Buckinghamin ja Nicksin suhde oli päättymässä. Omasta vaimostaan samoin eroamassa ollut Mick Fleetwood aloitti lisäksi suhteen Nicksin kanssa levyn teon aikana. Useimmat albumin sanoituksista kertovatkin yhtyeen jäsenten keskinäisistä suhdeongelmista, mitä on myös pidetty yhtenä albumin menestyksen syistä. Levyn nimi Rumours (suom. 'Huhuja') oli John McVien ehdotus ja kuvasi levyn teemaa.
Vuonna 2017 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä. Albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään.
Vuoden 2004 uudelleenjulkaisu
Kappale "Silver Springs" julkaistiin singlen "Go Your Own Way" b-puolella. Kappale ei mahtunut alkuperäiseen kappalelistaan pituutensa vuoksi. Lyhyempi kappale "I Don't Want to Know" oli sen korvaaja.
Vuoden 2013 uudelleenjulkaisu
Albumista julkaistiin tammikuussa 2013 kolmen CD:n paketti, jolla on myös bonusmateriaalia ja live-esityksiä, sekä lisäksi deluxe-versio, jolla on lisää materiaalia.
Verbascum kochiiforme
Verbascum kochiiforme on tulikukkien (Verbascum) sukuun ja syyläjuurikasvien (Scrophulariaceae) heimoon kuuluva putkilokasvi – täsmällisemmin kaksisirkkainen. Tieteellisen nimen sille antoivat ensimmäisenä Boiss. ja Hausskn. Sillä ei ole alalajeja.
Elátia
Elátia käsittää Zákynthoksen saaren pohjoisosan. Kunnallisyksikön suurin asutus on Volímeen kylä. Elátia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zákynthoksen kuntaan yhdessä Alykéen, Arkádioin, Artemisían ja Laganáksen kanssa, jolloin se muuttui uuden kunnan kunnallisyksiköksi.
Kunnallisyksikön osat
Elátian kunnallisyksikkö muodostuu seuraavista kyläyhdyskunnista ja asutuksista:
Tanssiklubi Star
Tanssiklubi Star on vuonna 1968 perustettu tanssiurheiluseura Helsingissä, joka on erikoistunut kilpatanssivalmennukseen. Vakio- ja latinalaistanssien lisäksi seuran ohjelmaan kuuluvat myös argentiinalainen tango ja salsa.
Tanssiklubi Star on yksi kaikkien aikojen menestyksekkäimpiä suomalaisia tanssiseuroja. Menestynein starilainen pari kautta aikain on Heikki ja Vieno Ketonen kolmellatoista Suomen-mestaruudella.
Slaava Räsänen
Slaava "Twista" Räsänen (s. 6. kesäkuuta 1987 ) on suomalainen Counter-Strike: Global Offensive -valmentaja sekä entinen kilpapelaaja. Hän valmensi suomalaista ENCE eSports -organisaation joukkuetta vuosina 2018–2020. Aiemmin Räsänen on valmentanut muun muassa maltalaista iGame-joukkuetta.
Syyskuussa 2020 Räsänen sai 15 kuukauden bannin valmentajana toimimisesta. Räsänen oli käyttänyt iGame-joukkuetta valmentaessaan hyväksi ohjelmointivirhettä, joka mahdollisti vastajoukkueen pelaajien seuraamisen huomaamatta. ENCE ilmoitti kunnioittavansa päätöstä ja siirsi Räsäsen pois valmentajan tehtävästä. Hänet korvasi valmentajana myöhemmin Eetu "saw" Saha.
Arthur Pauli
Arthur Pauli (s. 14. toukokuuta 1989 Ehenbichl) on itävaltalainen mäkihyppääjä.
Pauli saavutti Rovaniemen juniorien MM-kilpailuista 2005 hopeaa normaalimäestä. Lisäksi hän oli mukana neljänneksi sijoittuneessa Itävallan joukkueessa.
Don Richardson (ohjaaja)
Don Richardson (30. huhtikuuta 1918 New York, Yhdysvallat – 10. tammikuuta 1996 Los Angeles, Kalifornia, Yhdysvallat ) oli yhdysvaltalainen ohjaaja ja näyttelemisen opettaja.
Arthur Pauli
Pauli osallistui ensimmäiseen maailmancup-kilpailuunsa tammikuussa 2007. Hänen paras sijoituksensa osakilpailussa on kuudes tila, jonka hän on hypännyt kahteenkin kertaan; Klingenthalin ja Bischofshofenin suurmäessä vuonna 2007. Helmikuussa 2008 hän voitti joukkuekisan Willingenissä.